CELEX: 62015TN0206
Language: mt
Date: 2015-04-23 00:00:00
Title: Kawża T-206/15: Rikors ippreżentat fit-23 ta’ April 2015 – Intercon vs Il-Kummissjoni

6.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 221/24
            
         Rikors ippreżentat fit-23 ta’ April 2015 – Intercon vs Il-Kummissjoni
   (Kawża T-206/15)
   (2015/C 221/33)
   Lingwa tal-kawża: il-Pollakk
   
      Partijiet
   
   
      Rikorrenti: Intercon Sp. z o.o (Łódź, il-Polonja) (rappreżentant: B. Eger, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tikkonstata li l-fondi mħallsa mill-Kummissjoni Ewropea lir-rikorrenti għall-parteċipazzjoni tagħha fil-proġett taħt il-kuntratt VPH2-224635 jikkostitwixxu spejjeż li huma eliġibbli skond l-Artikolu II.14 tal-kundizzjonijiet ġenerali tal-kuntratt u li, konsegwentement, ir-rikorrenti ma għandhiex l-obbligu li tirrimborsahom.
            
         
               —
            
            
               tikkundanna lill-Kummissjoni Ewropea għall-ispejjeż,
            
         
               —
            
            
               tissospendi l-eżekuzzjoni tad-deċiżjoni kkontestata.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka motiv wieħed ibbażat fuq ksur tal-prinċipju ta’ lealtà reċiproka tal-partijiet fil-kuntratt u tal-prinċipju ta’ fiduċja tal-imprenditur fil-Kummissjoni.
   
               —
            
            
               Il-Kummissjoni ma ħadet inkunsiderazzjoni l-ebda kumment jew dokument prodott mill-benefiċjarja fl-ittra tagħha tal-14 ta’ Awissu 2014. F’dan ir-rigward, il-Kummissjoni rreferiet għall-Artikolu 22.II.5 tal-Anness II tal-kuntratt li jawtorizza lill-Kummissjoni tħalli barra l-allegazzjonijiet u l-provi tardivi. Tali aġir ma kienx legali peress li kienet il-Kummissjoni stess li talbet lill-benefiċjarja tagħmel osservazzjonijiet oħra. F’din is-sitwazzjoni, l-ommissjoni ta’ kummenti ġodda u ta’ provi tikkostitwixxi ksur evidenti tal-prinċipju ta’ lealtà reċiproka tal-partijiet fil-kuntratt u tal-prinċipju ta’ fiduċja tal-imprenditur fil-Kummissjoni.